cyanic-selkie/wikianc huggingface dataset:
Karl Hansson
Pärast Teist maailmasõda töötas Karl Hansson EK(b)P piirkondliku EK(b)P Järvamaa Komitee sekretärina.
Olmo Gentile
Olmo Gentile on vald Itaalias Piemonte maakonnas Asti provintsis. Olmo Gentile on provintsi väikseima elanike arvuga omavalitsusüksus.
Olmo Gentile kõrgus merepinnast on keskmiselt 615 meetrit. Asustus­tihedus on keskmiselt inimest ruutkilomeetri kohta.
Filtripank
pisi|515x515px|Filtripanga struktuur Filtripank on signaalitöötluses kasutatav ribapääsfiltrite massiiv, mis eraldab sisendsignaali mitmeks komponendiks, millest igaüks kannab algsignaali ühte sagedusala. Seda on näha filtripanga struktuuri joonisel, kus sisendsignaal võetakse lahti erinevate sagedustega komponentideks. Filtripanga dekompositsiooniprotsessi nimetatakse analüüsiks (mis tähendab signaali komponentide uurimist igas alamribas). Analüüsi väljundeid nimetatakse alamribasignaalideks; alamribasignaale on sama palju kui on filtripangas filtreid. Rekonstrueerimisprotsessi nimetatakse sünteesiks, mis tähendab filtreermisprotsessi tulemusel saadud täieliku signaali taastamist alamribasignaalidest. Analüüsi filtripanga väljundeid saab töödelda eraldi ja siis panna kõik alambribasignaalid kokku üheks signaaliks kasutades sünteesi filtripanku, nagu seda on näha analüüsi ja sünteesi filtripankade joonisel.
Digitaalses signaalitöötluses kasutatakse terminit "filtripank" ka vastuvõtjate panga kohta. Nende erinevus seisneb selles, et vastuvõtjad teisendavad alamribasid madalale kesksagedusele, mida saab diskreetida väiksema kiirusega. Sama tulemust saab mõnikord saavutada ka alamribasignaale aladiskreetides.
Teine filtripankade rakendus on signaali pakkimine, kui mõned sagedused on tähtsamad kui teised. Pärast dekompositsiooni saab tähtsad sagedused pakkida peene eraldusvõimega. Väikesed erinevused nendel sagedustel on tähtsad ja tuleb kasutada pakkimisskeemi, mis säilitab need erinevused. Samas vähem oluliste sageduste puhul saab kasutada jämedamat pakkimisskeemi, kuna need ei pea olema nii täpsed ja väikeste detailide kaotamine on aktsepteeritav.
Mõned filtripangad töötavad peaaegu täielikult aegruumis, kasutades signaali väiksemateks ribadeks jagamiseks mitmeid filtreid, näiteks kvadratuurpeegeldusfiltreid või Goertzeli algoritmi. Teised filtripangad kasutavad Fourier' kiirteisendust (FFT) signaali sagedusruumi viimiseks, ning seejärel töötlevad seda seal. pisi|516x516px|Analüüsi ja sünteesi filtripank
Polüfaasiline esitus
Polüfaasiline esitus on digitaalses signaalitöötluses kasutatav meetod filtripankade tõhusaks rakendamiseks. Filtrid jagatakse eraldi alamfiltriteks ehk polüfaasilisteks komponentideks, millest igaüks töötleb osa sisendsignaalist.
Polüfaasiline esitus hõlmab algsete filtrikoefitsentide võtmist ja nende ümberpaigutamist polüfaasiliste komponentide kogumiks. Iga polüfaasiline komponent vastab algse filtri eri faasile ja töötleb ainult osa sisendsignaalist.
Polüfaasilisi komponente rakendatakse tavaliselt detsimeerimis- ja interpolatsioonioperatsioonide kombinatsiooni abil. Detsimeerimist kasutatakse sisendsignaali diskreetimissageduse vähendamiseks. Detsimeerimine täisarvuga M vastab iga M-nda andmepunkti säilitamisele ja ülejäänud andmepunktide kõrvalejätmisele. Interpolatsiooni kasutatakse sisendsignaali diskreetimissageduse suurendamiseks tuletades välja andmepunktide vahelised väärtused.
Polüfaasilisi komponente saab seejärel töödelda sõltumatult, mis võimaldab oluliselt vähendada filtripanga rakendamiseks vajalike arvutuste arvu. Seejärel kombineeritakse iga mitmefaasilise komponendi väljund, et saada filtripanga lõplik väljund.
Filtripanga polüfaasiline esitus on eriti kasulik rakendustes, kus filtrite arv on suur või kus on vaja töödelda infot reaalajas. See võimaldab filtripanga tõhusamat rakendamist, kuna selle arvutuslik keerukus ja mäluvajadus on väiksem.
João Carlos de Saldanha Oliveira e Daun
thumb|Saldanha hertsogi portree.
João Carlos Gregório Domingos Vicente Francisco de Saldanha Oliveira e Daun, Saldanha hertsog (17. november 1790 Lissabon – 20. november 1876 London) oli Portugali sõjaväelane ja riigimees, mitmekordne Portugali peaminister (1835, 1846–1849, 1851–1856, 1870).
Tema vanaisa oli Pombali markii Sebastião José de Carvalho e Melo, Portugali peaminister aastatel 1750–1777. Sõjaväeteenistusse astus ta noorelt, võitles Napoleoni sõdades prantslaste vastu ja langes 1810. aastal vangi. Vabanedes suundus ta Brasiiliasse, kus teenis kuni Brasiilia iseseisvumiseni 1822. aastal. Tema viimaseks ametikohaks jäi seal Rio Grande do Suli kindralkapteni ja provintsipresidendi amet.
Portugali tagasi pöördudes asus ta tööle kõrgetes riigiametites ning sai 1825 välisministriks ja 1826 Porto kuberneriks. Kui 1828. aastal anastas Dom Miguel Portugali trooni, jäi Saldanha ustavaks kuninganna Maria II ja kujunes miguelistide sõdades konstitutsionalistide üheks peamiseks väejuhiks.
1835. aastal oli ta lühidalt pea- ja sõjaminister, kuid astus ise tagasi. 1836. aastal algatas ta uue liberaalse revolutsiooni, kuid jäi liberaalide sisemises võimuvõitluses kaotajaks ja elas kuni 1846. aastani eksiilis.
Pärast naasmist kodumaale 1846. aastal anti talle Saldanha hertsogi tiitel ja ta nimetati uuesti peaministriks. Sellel ametikohal surus ta maha 1846.–1847. aasta rahutused. Kui tema valitsuskabinet 1849. aastal langes, organiseeris ta 1851 uue riigipöörde, sai taas peaministriks ja püsis võimul kuni Pedro V troonile tulekuni 1856. aastal.
Poliitilise karjääri kestel organiseeris Saldanha hertsog kokku seitse riigipööret.
Lisaks poliitikale ja sõjaväeteenistusele huvitus hertsog tõsiselt religiooni ja teaduse suhetest ning avaldas sellel teemal ka ühe raamatu.
Juhan Oja (kergejõustiklane)
Juhan Rudolf Oja (lätipäraselt Johans Rūdolfs Oja; 5. märts (vkj)/ 18. märts 1904 Riia – 25. mai 1942 Tškalovi oblast, Vene NFSV) oli eesti päritolu Läti kergejõustiklane ja politseinik.
Ta sündis Riias rätsep Jaan Oja ja tema abikaasa Pauline perekonnas.
Sportlasena
Ta osales Läti eest 1924. aastal Pariisi olümpiamängude kergejõustikuvõistlusel, kus sai ta jõudis 100 m ja 200 m jooksus veerandfinaali. Osales Läti meeskonnas 4×100 meetri teatejooksus, kuid meeskonna tulemust pole teada.
Hilisem elukäik
1925. aastal lõpetas ta Riias politseikooli. Alates 1926. aastast õppis ta Läti Ülikooli usuteaduskonnas, kuid ei lõpetanud õpinguid.
Aastatel 1925–1928 töötas ta politseis ja prokuratuuris. Aastatel 1928–1929 teenis ta Läti kaitseväes (lõplik auaste oli seersant). Pärast sõjaväeteenistust oli ta uuesti politseis ja prokuratuuris, pärast Läti annekteerimist 1940. aasta augustis töötas veel Läti NSV miilitsas. Lahkus teenistusest oktoobris 1940.
Arreteeriti NKVD poolt 8. jaanuaril 1941 Riias. Viidi juunis 1941 Riia vanglast Tškalovi oblasti vanglasse. Mõisteti 8. aprillil 1942 surma, hukati 25. mail 1942.
Rechtsupweg
Rechtsupweg on vald Saksamaal Alam-Saksi liidumaal Aurichi kreisis.
Valla pindala on 5,13 km². 31. detsembril elas seal 2017 inimest.
Kuulub valdade ühendusse Samtgemeinde Brookmerland.
Kasutajaliidese disain
Kasutajaliidese disain (inglise keeles user interface design, UI) on masinate ja tarkvara, näiteks arvutite, kodutehnika, mobiilseadmete ja muude elektrooniliste seadmete kasutajaliidese disain. Kasutajaliidese disaini eesmärk on muuta kasutaja suhtlus võimalikult lihtsaks ja efektiivseks kasutaja eesmärkide täitmisel.
Protsessid
Kasutajaliidese disain nõuab kasutaja vajaduste mõistmist. Kasutajaliidese kujunduses on mitu etappi ja protsesse, millest mõnda on projektist olenevalt rohkem vaja, kui teisi. (Märkus. Selle teksti ülejäänud osas kasutatakse sõnasüsteemi mis tahes projekti tähistamiseks, on see veebileht, rakendus või seade).
Nõuded funktsionaalsusele – süsteemi ülesehituse loendi koostamine projekti eesmärkide saavutamiseks ja kasutajate potentsiaalsed vajadused.
Tüüpilised küsimused hõlmavad järgmist: Mida kasutaja mõttes peaks süsteem tegema? Kuidas süsteem sobiks kasutaja tavapärase töövoo või igapäevaste toimingutega? Kui palju kasutaja on tehniliselt teadlik ja milliseid sarnu süsteeme kasutaja juba kasutab? Millised kasutajaliidese stiilid meeldivad kasutalatele?
Infoarhitektuur ( Information architecture) – protsessi väljatöötamine ja/või süsteemi infovoog.
Prototüüpimine - nõuete analüüsi etapil nende leidmiseks, täpsustamiseks ja/või valideerimiseks või disaini etapil valikuvõimaluste uurimiseks ning kasutajaliidese kavandamiseks. Seega see, milline prototüüp tuleb luua, sõltub suuresti sellest, millist eesmärki prototüüpimine peab täitma.
Kasutatavuse katsetamine – prototüüpide katsetamine tegeliku kasutaja juures – tihti kasutatakse meetodit, mida nimetatakse “valjusti mõtlema”, kus palutakse kasutajat oma mõttetest rääkida katsetamise ajal. Kasutajaliidese disaini testimine aitab disaineril aru saada, kuidas kasutaja võtab disaini vastu, ja see lihtsustab eduka toote loomist.
Kasutamata kasutajaliides – halb kasutajaliides
Nagu teistes projekteerimise valdkondades, peetakse ka kasutajaliidese projekteerimise edukaks tulemuseks projekteerimistöid, mis on nõutavad kasutajate poolt. Inimesed ei istu isegi kõige ilusamal toolil, kui see osutub ebamugavaks. Sama on disainiga, mille kasutaja unustab. Seega mängib disain olulist rolli mitte ainult objekti enda loomisel, vaid ka kasutamisel teatud keskkonnas.
Kasutajaliidese disainist oleneb see, kas kasutaja tahab toodet või teenust kasutada. Seetõttu on disaineri tööl muuhulgas turunduslik tähtsus.
Näidis
Pipedrive on müügitööriist, mis aitab väikestel müügitiimidel hallata keerukaid või pikki müügiprotsesse. Kasutajaliides on lihtne – ühes vaates võib sisestada, uuendada ja leida kõiki andmeid, lisada uusi tehinguid ja kontaktisikuid kas arvutis või mobiilis, lohistada tehinguid müügietappide vahel, ühenda oma e-post ja teised tööriistad – luua üks asukoht kõikide oma andmete jaoks jne. Kõik see teeb ta kasutajale mugavaks ja arusaadavaks. Tarkvara ehitatakse lähtuvalt tegevustepõhisest müügitööst. Pipedrive'i visuaalne müügitoru aitab säilitada kontrolli keeruka müügiprotsessi üle.
Viljar Veebel
Viljar Veebel (sündinud 7. jaanuaril 1977) on eesti politoloog, kelle uurimisteemade hulka kuuluvad Euroopa Liidu poliitikad, rahvusvahelised suhted, poliitökonoomia, EL laienemine, EL naabruspoliitika ja rahvusvaheline arengukoostöö.
Ta lõpetas 1995. aastal Paide Gümnaasiumi.
Tema doktoritöö uuringute teemaks oli "The Role and Impact of Positive Conditionality in the EU Pre-Accession Policy" (Positiivse tingimuslikkuse mõju ja roll Euroopa Liidu laienemispoliitikas). Järeldoktorantuuri uuringud on keskendunud positiivse tingimuslikkuse põhimõtete rakendatavuse analüüsile Euroopa Liidu finantsinstitutsioonide reformil ja õigusnormide täiendamisel.
Viljar Veebel on osalenud ka aktiivses meediadebatis Euroopa Liidu tuleviku ja Eurotsooni reformi teemadel. Senise karjääri jooksul on ta töötanud lektori ja teadurina Tartu Ülikoolis, Tallinna Ülikoolis, Estonian Business Schoolis ja Eesti Diplomaatide Koolis. Rahvusvahelise publitseerimise kõrval on Viljar Veebel osalenud ka Eesti Entsüklopeedia "Maailma maade" köite koostamisel. Akadeemilise töö kõrval on ta töötanud ka nõunikuna Eesti Vabariigi delegatsiooni juures Euroopa Tulevikukonvendis ning teinud konsultandina koostööd DCAF Geneva, OSCE ja SIPU Internationaliga.
Töö
2013–2018 Kaitseväe Ühendatud Õppeasutused, dotsent
2013–2014 OSCE, BMSC ekspert
2004–2012 Tartu Ülikool, Riigiteaduste instituut, rahvusvaheliste suhete lektor
2002–2003 EV Valitsuse nõunik Euroopa Tulevikukonvendis
2001–2005 Tartu Ülikooli Euroopa Kolledž, teadur
2005–2006 DCAF Geneva, ekspert (Šveits)
2004–2009 Eesti Diplomaatide Kool, lektor
2006–2007 SIPU International ekspert Ukraina Diplomaatilises Akadeemias (Kiiev, Ukraina)
2005–2006 EU SIPSA ekspert Tbilisis (Tbilisi, Georgia)
Aktsent (muusika)
Aktsent on muusikas heli ootamatu rõhutamine võrreldes muude helidega. Aktsendi võib tekitada näiteks heli ootamatu tugevus (dünaamiline aktsent, dynamic accent, stress accent), kõrgus (helikõrguslik aktsent, tonic accent) või kestus (agoogiline aktsent, agogic accent).
Viljar Veebel
Uurimisprojektid
Viljar Veebeli uurimisprojektid on käsitlenud põhiliselt nelja valdkonda: 1) Euroopa Liidu alane koolitusvajadus ja täiendkoolitus; 2)Eesti positsioonid ja võimekused Euroopa Liidus; 3)Euroopa Liidu reformid, integratsiooni areng ja föderaliseerumine; 4) Euroopa Liidu välissuhted ja globaalne roll.
Aktsent (muusika)
Aktsent takti rõhutul löögil kutsub esile sünkoobi.
Viljar Veebel
Uurimisprojektid
Olulisemad uuringud perioodil 2003–2012:
Aktsent (muusika)
Aktsenti võib noodikirjas tähistada noodi peale või alla märgitava stakaato (staccato), stakatissimo (staccatissimo), martellaato (martellato), markaato (marcato) või tenuuto (tenuto) märgiga.
Viljar Veebel
Võitluskunstid
Viljar Veebel on harrastanud nii klassikalist Wado karatet kui ka sportlikku karatet.
Aktsent (muusika)
Aktsenti võib tähistada ka sfortsando (sforzando), sfortsaato (sforzato), fortsando (forzando) või fortsaato (forzato) (abbreviated, , or ) märgiga.
Viljar Veebel
Võitluskunstid
Aastatel 1998–2006 juhendas Viljar Veebel treenerina Tartu Ülikooli karateklubi. Klassikalises karates on tal alates 2001. aastast 1. dan (Japan Karate-Do Federation (JKF)).
Moransengo
Moransengo on vald Itaalias Piemonte maakonnas Asti provintsis.
Moransengos asuvad Bergate, Cappa, Castello, Cerbole, Clino, Grassino, Madio, Nervo, Novaresi ja Rongalera asulad.
Lincolni maakond (Põhja-Carolina)
pisi|Asend Põhja-Carolina osariigis Lincolni maakond (Lincoln County) on maakond USA-s Põhja-Carolina osariigis. Geograafilised koordinaadid on
Maakonna halduskeskus on Lincolnton.
Maakonna pindala on 795 km², millest 21 km² moodustab veepindala.
Elanike arv oli 2010. aasta rahvaloenduse järgi 78 265. Aastal 2000 oli elanike arv 63 780.
Ajalugu
Lincolni maakond moodustati 1779 Tryoni maakonna osast. Maakond on saanud nime Ameerika iseseisvussõja kindrali Benjamin Lincolni järgi.
Eesti NSV Kultuuriministeerium
Eesti NSV Kultuuriministeerium oli aastatel 1953–1990 tegutsenud Eesti NSV valitsusasutus, mille ülesandeks oli Eesti kultuurielu juhtimimine.
Kultuuriministeeriumi moodustamine
Eesti NSV Kultuuriministeerium moodustati 1953. aastal läbi viidud NSV Liidu ja Eesti NSV riiklike asutuste reorganiseerimise käigus senise Eesti NSV kultuurielu juhtimist teostanud erinevate asutuste liitmise teel, selle ajani kureeris Eesti NSV kultuurielu Eesti NSV Ministrite Nõukogu Kunstide Valitsus.
Eest NSV Kultuuriministeerium moodustati Eesti NSV Kunstide Valitsuse (mille juhataja oli Johannes Semper 1941–1948 ja juhataja asetäitja August Alle), Eesti NSV Kinematograafia Ministeeriumi, Raadioinformatsiooni Komitee, Kultuurihariduslike Asutuste Komitee, Polügraafiatööstuse, Kirjastuste ja Raamatukaubanduse Valitsuse, Vabariiklik Tööjõureservide Valitsuse liitmise tulemusel. Senised iseseisvad asutused allutati ministeeriumile peavalitstuste ja valitsustena.
1953. aastal vastavalt Eesti NSV Ülemnõukogu seadlusele – liiduvabariikide ministeeriumite ümberkujundamise kohta moodustatud KM koosseisus olid: 1954. aasta detsembris aga viidi läbi juba uus reorganiseerimine, ministeeriumi koosseisust iseseisvusid taas Kõrgema Hariduse Ministeerium ja Tööjõureservide Peavalitsus ning moodustati KM 4 peavalitsust, 3 valitsust ja 15 osakonda.
1957. aastal eraldati ministeeriumist Raadioinformatsiooni Peavalitsus, Kinematograafia Komitee, Tallinna Televisioon ja ringhääling ning 1963. aastal moodustati Välismaaga Kultuuriliste Sidemete Pidamise Komitee.
1. jaanuarist 1990 moodustati Eesti NSV Ülemnõukogu Presiidiumi seadlusega likvideeritava Eesti NSV Riiklik Kultuurikomitee baasil, Eesti NSV Kultuuriministeerium.
Achille Richard
pisi|Achille Richard Achille Richard (27. aprill 1794 Pariis – 5. oktoober 1852) oli prantsuse botaanik, mükoloog ja arst.
Ka tema isa Louis Claude Richard oli botaanik.
Achille Richard uuris nii sõnajalgtaimi, sammaltaimi, vetikaid, seeni kui ka seemnetaimi. Ta kirjeldas muu hulgas hulka käpalisi, sealhulgas ludiisiaid.
Ta oli Prantsuse Teaduste Akadeemia ja meditsiiniakadeemia liige.
Achille Richardi kirjeldatud taksonitele lisatakse autorilühend A.Rich..
Kallaste pank
Kallaste panga all võidakse mõelda
Rahvusvaheline dokumendisuhtlus
Rahvusvaheline dokumendisuhtlus on ühes riigis väljaantud avaliku dokumendi kasutamine teises riigis. Selleks on vaja rahvusvaheliselt tunnustatud tõendit dokumendi autentsuse kohta. Kui välislepinguga ei sätestata teisiti, tuleb dokument sel põhjusel legaliseerida või kinnitada apostilliga.
Avalikuks dokumendiks peetakse notari või vandetõlgi väljastatud dokumenti, haldusdokumenti ja kohtu või kohtuga seotud ametiasutuse väljastatud dokumenti.
Rahvusvahelise dokumendisuhtluse põhisuunad
Rahvusvahelise dokumendisuhtluse põhisuunad on dokumentatsiooni legaliseerimine, avaliku dokumendi kinnitamine tunnistusega ehk apostilliga ja formaalsusteta dokumendisuhtlus.
Legaliseerimine
Legaliseerimine on formaalsus, millega ametiasutus kinnitab avalikul dokumendil oleva allkirja ning kui vaja, siis pitsati või templi õigsust. Seega kasutatakse legaliseerimiseks tavaliselt allkirja näidise ja pädeva asutuse saadetud templite võrdlust ning see on võimalik ainult selle riigi välisesinduse kaudu, kus dokumenti soovitakse kasutada.
Kui avalikku dokumenti hakatakse kasutama riigis, mis ei ole ühinenud välisriigi avaliku dokumendi legaliseerimise nõude kaotamise konventsiooniga, või riigis, millega Eesti ei ole sõlminud õigusabilepingut, tuleb see legaliseerida.
Dokumendi legaliseerimisest saab keelduda järgmistel põhjustel :
Kuigi legalisatsioon on vanim viis kasutada dokumenti välisriigi õigussüsteemis, on tänapäeva maailmas legaliseerimine asendumas apostilli protseduuridega.
Avaliku dokumendi kinnitamine tunnistusega (apostilliga)
Paljud riigid on loobunud legaliseerimiseks ning liitunud välisriigi avaliku dokumendi legaliseerimise nõude tühistamise konventsiooniga ehk apostillikonventsiooniga, mis kiirendab ja lihtsustab rahvusvahelist dokumendisuhtlust. Apostillikonventsiooniga on 2022. aastaks liitunud 125 riiki.
Apostill on tunnistus ehk dokumendi päritolumaa ametkonna teostustähis, mis tõendab dokumendi allkirjastaja pädevust, ning see kinnitatakse püsivalt dokumendi külge.
Avalik dokument peab olema apostillitud riigis, kus see välja anti. Sõltumata sellest, millal dokument kinnitati, saab teistes riikides välja antud ja apostilliga kinnitatud dokumenti Eestis kasutada, kui selle kehtivus ei ole piiratud (näiteks sünni- või surmatunnistus). Kaubandus- ja tollidokumendid ei kuulu legaliseerimise ja apostilliga kinnitamise nõuete alla.
Alates 1. jaanuarist 2010 on Eestis apostillinud ametlikke pabereid notarid.
Apostilliga kinnitamisel ja legaliseerimisel on järgmised erinevused :
Formaalsusteta dokumendisuhtlus
Dokumenti tunnustatakse teises õigusabilepingu riigis ilma lisatõendita, kui selle on koostanud või kinnitanud kohus või ametnik õigusabilepingu sõlminud riigis ning oma volituste piires ja ettenähtud vormis. Selline dokument peab olema kinnitatud vapipitseriga ning see ei vaja täiendavat legaliseerimist ega kinnitust apostilliga. Ühe õigusabilepingu poole territooriumil ametlikuks peetavatel dokumentidel on samasugune tõenduslik kaal ka teise lepingupoole territooriumil.
Eesti on õigusabilepingud sõlminud Leedu, Läti, Poola, Ukraina ja Venemaa Föderatsiooniga ning nende riikide loodud või kinnitatud avalikku dokumenti aktsepteeritakse Eestis ilma lisatõestamiseta. Eestist välja antud või kinnitatud dokumenti saab eelnimetatud riikides kasutatada ilma täiendava legaliseerimise või apostilliga kinnitamise nõudeta.
Kundrati
Kundrati on küla (mazciems) Lätis Alūksne piirkonnas Zeltiņi vallas. Kundrati asub valla idaosas merepinnast 122 meetri kõrgusel Peetri jõe kaldal. Küla jääb valla keskusest Zeltiņist 4, piirkonna keskusest Alūksnest 23 ja Riiast 192 kilomeetri kaugusele.
Aastal 2007 oli külas 19 elanikku.
Trjohhizbenka
Trjohhizbenka on küla Ukrainas Luhanski oblastis Novoaidari rajoonis, umbes 25 km kaugusel Luhanskist loodes.
Siverskõi Donetsi vasakkaldal asuva Trjohhizbenka kõrgus merepinnast on 50 meetrit.
Trjohhizbenka asutati 1649. aastal.
Lincolni maakond (Tennessee)
pisi|Asend Tennessee osariigis pisi|Lincolni maakonna kohtumaja Fayetteville'is Lincolni maakond (Lincoln County) on maakond USA-s Tennessee osariigis. Geograafilised koordinaadid on
Maakonna halduskeskus ja suurim linn on Fayetteville.
Maakonna pindala on 1479 km². Veekogusid ei ole.
Elanike arv oli 2010. aasta rahvaloenduse järgi 33 361. Aastal 2000 oli elanike arv 31 340.
Ajalugu
Lincolni maakond moodustati 14. novembril 1809. aastal Bedfordi maakonna osast. Maakond on saanud nime kindral Benjamin Lincolni järgi.
George A. Romero
pisi|Romero film "Elavate surnute öö" George Andrew Romero (4. veebruar 1940 – 16. juuli 2017) oli Ameerika-Kanada filmirežissöör, -stsenarist ja -monteerija.
Romerot peetakse tihti üheks õudusfilmide žanri pioneeriks ja eriti zombide populariseerijaks popkultuuris, olenemata asjaolust, et ta polnud esimene zombifilmide tegija. Teda on tihti nimetatud "õudusfilmide ikooniks" ja "zombifilmide isaks".
Surm
Romero suri 77-aastaselt 2017. aasta 16. juulil kopsuvähki.
Isiklikku
Romero oli kolm korda abielus. 1971. aastal abiellus ta Nancyga, kellest lahutas 1978. aastal. Abielust sündis poeg Cameron. Näitleja Christine Forrestiga tutvus ta õudusfilmi "Season of the Witch" (1973) võtetel ja nad abiellusid 1980. aastal. Christine mängis mitmes Romero filmis pisirolle. Abielust Christine'iga sündisid tütar Tina ja poeg Andrew. Romero ja Christine lahutasid abielu 2010. aastal. Suzanne Desrocheriga tutvus Romero filmi "Surnute maa" (2005) võtetel ja nad abiellusid 2011. aasta septembris, asudes elama Torontosse.
2009. aastal võttis Romero Kanada kodakondsuse, omades seega USA-Kanada topeltkodakondsust.
Filmograafia
I Tiitrites nimetatud filmi produtsendiks. II Tiitrites nimetatud filmitegijaks. III Märgib tema filmide uusversioone, mille tiitrites on kirjas "põhineb George A. Romero stsenaariumil".
3DMark
3DMark on jõudluse testimise programm, mille töötas välja Futuremark Corporation (endine MadOnion.com), et hinnata Microsoft Windowsit kasutava arvuti jõudlust nii 3D-graafika visualiseerimise kui ka keskprotsessori koormustaluvuse seisukohast.
Testi põhjal annab 3DMark hinnangu arvuti jõudlusele – suurem 3DMarki antav punktisumma tähendab paremat jõudlust. Erinevate 3DMarki versioonidega saadud punktisummad ei ole üldjuhul omavahel võrreldavad. Futuremark on loonud võimaluse 3DMarki testis saadud skoori võrrelda teiste arvutikasutajatega internetis. Lisaks on võimalik uuema põlvkonna 3DMarkiga kasutajal ise test koostada.
3DMark05
3DMark05, avalikustatud 29. septembril 2004, on viienda põlvkonna testimisprogramm. Nagu 3DMark03, toetab ka 3DMark DirectX 9, aga süsteemi miinimumnõudeks on Shader Model 2.0.
Süsteemitest
Süsteemiteste on 11 erinevat – iga tüüp on välja töötatud vastavalt arvuti kasutusele. Test mõõdab erinevate komponentide jõudlust ja annab punktisumma. Süsteemitest sisaldab:
Mälutest
Test sisaldab:
Graafikatest
Test sisaldab:
HDD test
Test sisaldab:
3DMark06
3DMark06, avalikustatud 18. jaanuaril 2006, on kuuenda põlvkonna testimisprogramm. Kolm põhilist graafikatesti on viidud üle ka sellesse generatsiooni. 3DMark06 sisaldab järgmist:
3DMark Vantage
3DMark Vantage avalikustati 28. aprillil 2008. See toetab ainult DirectX 10 ja on mõeldud ainult Windows 7 või Windows Vista Service Pack 1 operatsioonisüsteemidele. 3DMark Vantage'is on neli põhilist testi: Protsessoritestid töötavad kindlal resolutsioonil, milleks on 1280×1024. Lisaks neljale põhitestile on 3DMark Vantage'il kuus spetsiifilisemat funktsionaalsuse testi. Nendega tehakse kindlaks graafikakaardi tugevad ja nõrgad küljed.
3DMark 11
19. novembril 2010 teatati, et viimane testimisprogramm 3DMark 11 lastakse välja 30. novembril. Futuremark lõi veebilehe, kust on võimalik vastavat versiooni tellida 3DMark.com
Petar Stojanović (jalgpallur)
Petar Stojanović (sündinud 7. oktoobril 1995 Ljubljanas) on Sloveenia jalgpallur, kes mängib paremkaitsjana Itaalia kõrgliigaklubis Empoli ja Sloveenia jalgpallikoondises.
Stojanović alustas klubikarjääri Sloveenias. Noorena mängis ta ka väravavahi ja ründava poolkaitsjana, kuid mõni aeg pärast 2011. aastal NK Mariboriga liitumist asus ta mängima paremkaitsjana. Maribori meeskonnas debüteeris ta Sloveenia kõrgliigas 2012. aasta märtsis ning sai 16 aasta ja 18 päeva vanuselt Maribori kõige nooremaks mängijaks Sloveenia kõrgliigas. Sloveenia kõrgliigas lõi ta esimese värava 17. mail 2014 mängus Gorica vastu. Maribori põhikoosseisu hakkas Stojanović regulaarselt kuuluma hooajal 2014/15.
2016. aasta jaanuaris sõlmis ta lepingu Horvaatia kõrgliigaklubiga Zagrebi Dinamo, kellega ta tuli viis korda Horvaatia meistriks.
2021. aasta juulis läks ta Zagrebi Dinamost laenule Empolisse, kuhu läks aasta hiljem püsivalt üle.
Sloveenia jalgpallikoondises debüteeris Stojanović 18. novembril 2014 mängus Colombia vastu. Koondisekarjääri esimese värava lõi ta 1. septembril 2021 MM-i valikmängus Slovakkia vastu.
Ali Daei
Ali Daei (sündinud 21. märtsil 1969 Ardabīls) on endine Iraani jalgpallur (ründaja).
Micpapi
Micpapi on küla (skrajciems ehk hajaküla) Lätis Alūksne piirkonnas Zeltiņi vallas. Micpapi asub valla edelaosas merepinnast 115 meetri kõrgusel Cirstupe jõe kaldal. Küla jääb valla keskusest Zeltiņist 7, piirkonna keskusest Alūksnest 28 ja Riiast 194 kilomeetri kaugusele.
Ali Daei
Ta mängis sellistes klubides nagu Persepolis, Bielefeldi Arminia, Müncheni Bayern ja Hertha. Hooajal 1998/99 tuli ta Bayerniga Saksamaa meistriks.
Micpapi
Aastal 2007 oli külas 5 elanikku.
Uue-Salatsi mõis
Uue-Salatsi mõis ehk Svētciemsi mõis, ka Jaunsalaca mõis (saksa keeles Neu-Salis, läti keeles Svētciema muiža, ka Jaunsalacas muiža) oli rüütlimõis Liivimaal Volmari kreisis Salatsi kihelkonnas. Mõisakompleks jääb tänapäevase haldusjaotuse kohaselt Limbaži piirkonda Salatsi valla Svētciemsi külla.
Ali Daei
1999. aastal valiti Daei Aasia aasta jalgpalluriks.
Mauritiuse kreoolkeel
Maurituse kreoolkeel on põhiliselt Mauritiuse saarel, aga ka Prantsusmaal, Inglismaal ja Madagaskaril kõneldav keel. Seda keelt kõneleb umbes 806 000 inimest. Keel on arenevas staadiumis ja see on oluline osa mauritiuslaste rahvuslikust identiteedist.
Keele ajalugu
Esimesed eurooplased, kes külastasid Mauritiust, olid portugallased, kuid nad ei jäänud sinna. Sarnaselt tegid hollandlased. Neil oli seal koloonia aastatel 1638–1710, kuid nad evakueerisid saare Reunionile, jättes maha ainult mõned ära jooksnud orjad. Peale hollandlasi võtsid prantslased Mauritiuse endale ja jäid sinna. See toimus vahemikul 1715–1721.
Nagu prantslased olid teinud Reunionil ja Lääne-Indias, lõid nad Mauritiusele istandusi, mille aluseks olid orjad. Orjad said valdavaks osaks Mauritiuse rahvastikust aastaks 1730 ja aastaks 1777 olid orjad 85% inimestest. Inimesi viidi Mauritiusele sunniviisiliselt Lääne-Aafrikast, Ida-Aafrikast, Madagaskarilt ja Indiast. Sellelt tulenevalt tuli Mauritiuse kreoolkeelde erinevate keelte osi. Prantsuse keel sai räägitavaks keeleks orjade seas. Kuna prantslased ei juhendanud nende keele arengut, muutus orjade seas räägitav keel teistsuguseks kui prantsuse keel. Ajaloo dokumendid aastast 1773 juba räägivad "kreooli keelest", mida orjad rääkisid.
Napoleoni ajastul võtsid Britid Mauritiuse endale, kuid nemad ei mõjutanud enam keelt nii palju. Orjanduse kaotamisega aastal 1830, lubas paljudel orjadel lahkuda istandustest. Selle peale hakkasid istanduste omanikud tooma tööjõudu Indiast. Indialased olid peagi rahvastiku enamus, kuid nemad võtsid mauritiuse kreoolkeele peagi omaks.
Fonoloogia ja grammatika
Mauritiuse kreoolkeelel ei ole veel ametlikult tunnustatud, standardiseeritud ortograafiat. Enamikule mauritialastele on see emakeeleks. See on suuline keel ja sellel ei ole kirjalikku vormi. Seetõttu on iga kirjutusviis aktsepteeritav.
Mauritiuse kreoolkeel on lähedalt seotud prantsuse häälduse ja tähestikuga.
Arvsõnad
Põhiarvsõnad 1–10 mauritiuse keeles :
Morfoloogia ja süntaks
Mauritiuse kreoolkeele nimisõnad ei muuda enda vormi kui nad on mitmuses. Seetõttu seda, kas nimisõna on ainsuses või mitmuses, saab kindlaks teha ainult konteksti alusel. Kui on vaja ühetähenduslikku märki, siis pannakse partikkel "ban" (sõnast "bande") tihti enne nimisõna. Prantsuse "un/une" vastab mauritiuse "ene"-le, kuigi reeglid selle kasutusele on natukene teistsugused. Mauritiuse keeles on artikkel "la", aga see asetatakse pärast nimisõna, mida see muudab. Võrdluseks Pr."un rat," "ce rat" või "le rat", "les rats," mauritiuse keeles "en lera," "lera-la," "ban-lera."
Mauritiuse kreooli keeles on ainult üks vorm igaks asesõnaks, olenemata soost ja sellest, kas see on alus, sihitis või omastav kääne. Seetõttu võib mauritiuse kreooli "li" tõlkida nii mees,-nais kui ka kesksoose.
Keelenäited
Kas te saaksite öelda, kus tualett on? Eski to capav montre mwakot bann twalet ete?
Ma armastan sind : Mo Contant Twa.
Tere päevast, kuidas läheb? : Bonzur ki nuvel zordi?
Uue-Salatsi mõis
Mõisa omanikele kuulus (koos Vana-Salatsi mõisa omanikega) Salatsi kihelkonnas patronaadiõigus, kaaspatrooniks oli Ķirbiži mõisa omanik.
Ajalugu
Mõis eraldati XVII sajandil Vana-Salatsi mõisast. 1738. aastal kuulus see lesestunud von Diepenbrockile, kelle tütar oli abiellunud J. G. von Dunteniga. Too päris mõisa aastal 1780 nii abielu kaudu kui ka asjaolu tõttu, et tema ema oli olnud Diepenbrock. Tema poeg pantis mõisa aastal 1795 Casimir von Meyendorffile (1749−1813), kes eraldas sellest aastal 1800 Heinaste mõisa, mis müüdi 70 500 taalri eest kapten Bergile. Aastal 1841 läks mõis Vegesackide valdusse.
Mõisa suurus
Bienenstammi andmetel oli mõisa suurus 1816. aastal 11 ja 1/4 adramaad, sellele allus 253 mees- ja 309 naishinge. 1641. aastal oli mõisa suurus koos Vana-Salatsi ja Kliķi mõisaga 22 ja 3/4 adramaad. 1688 oli mõisa suurus 12 ja 3/4 adramaad, aastal 1734 oli adramaid 6 ja 1/2, aastal 1757 aga üksteist. Aastal 1823 oli mõisa suurus 8 ja 9/10 adramaad. Aastal 1836 oli adramaid 8 ja 9/10, aastal 1881 aga 13 ja 55/60, lisaks 10 ja 15/60 mõisale kuuluvate talude valduses.
Karjamõisad
Mõisa maadel asunud Uexküllshofi karjamõis oli algselt iseseisev mõis, mille suurus oli kaheksa adramaad. Selle esimene teadaolev omanik Hermann Korbeck müüs mõisa aastal 1519 Michael Nötkenile. Aastal 1523 müüs tema poeg mõisa Nicolaus Hastferile. Neli aastat hiljem läks mõis Uexküllide valdusse, kuuludes neile aastani 1599. Hiljem oli see Vana-Salatsi mõisa kõrvalmõis, edaspidi aga karjamõis.
Mauritiuse kreoolkeel
Keelenäited
Kes on kooli direktor? Ki senla direkter lecol?
Tähestik ja hääldus
Bb – be [b]
Cc – se [s/k]
ch – [s]
Dd – de [d]
Ee – e [e/ε]
en – [nasaliseeritud ε]
eu – [e]
Ff – ef [f]
Gg – ge [g]
Hh – as [-]
in – [nasaliseeritud ε]
Jj – je [z]
Kk – ka [k]
Ll – el [l]
Mm – em [m]
Nn – en [n]
ny – [ŋ]
Oo – o [o/ɔ]
on – [nasaliseeritud ɔ]
ou – [u]
Pp – pe [p]
Qq – [k]
Rr – er [R]
Ss – es [S]
Tt – te [t]
Uu – u [I~i]
un – [nasaliseeriud ε]
Vv – ve [V]
Ww – doublwe [W]
Xx – iks [z/s]
Yy – igrek [j]
Zz – zed [z]
David Donner
David Donner (võru Donneri David; 23. detsember 1810 – 24. detsember 1883) oli koolmeister ja kultuuritegelane.
Tauno Rinkinen
Tauno Rinkinen (hüüdnimi Tane; 23. juuni 1924 Sortavala – 3. veebruar 1993 Helsingi) oli Soome poksija.
Rinkinen oli kahekordne Soome meister kergekaalus (kuni 62 kg) aastatel 1947–1948.
Rinkinen osales 1948. aasta Londoni olümpiamängudel kergekaalus (kuni 62 kg), kuid kaotas oma kohtumise I ringis ja jäi edasisest medaliheitlusest välja.
Joachim Oppenheim
Joachim Oppenheim ehk Joachim Heinrich Oppenheim (jidiši keeles חיים אפפענהיים) (29. september 1832 Ivančice, Morava – 27. aprill 1891 Berliin) oli Toruńi rabi.
Georgi Tšitšerin
thumb|upright|Georgi Vassiljevitš Tšitšerin, 1925 Georgi Vassiljevitš Tšitšerin (vene keeles Георгий Васильевич Чичерин; 24. november/vkj 12. november 1872 Tambovi kubermang – 7. juuli 1936 Moskva) oli Nõukogude Liidu diplomaat ja riigitegelane. Ta oli NSV Liidu Rahvakomissaride Nõukogu välisasjade rahvakomissar 2. veebruarist 1924 kuni 2. maini 1930.
Arvo Lill
Arvo Lill (25. märts 1947 Tartu) on endine eesti korvpallur.
Arvo Lill lõpetas 1967. aastal Tartu 2. Keskkooli (praegune Miina Härma Gümnaasium) ja õppis aastatel 1968–1970 Tartu Riiklikus Ülikoolis kehakultuuri. Korvpallitreeninguid alustas venna õhutusel. Tema pikkus on 187 cm. Tema treenerid olid Avo Jans ja Arne Laos.
Lill on tulnud kolm korda Eesti meistriks (1969, 1970, 1974), võitnud kaks hõbe- ja kaks pronksmedalit ning võitnud Eesti ja Balti karika. NSV Liidu meistrivõistlustel osales ta Kalevi esindusmeeskonna koosseisus 1967–1973, kellega võitis 4., 5. ja 6. kohti. Lill kuulus seitse aastat (1967–1973) Eesti koondisse. Meistersportlase nimetuse sai ta 1975. aastal. Aastatel 1973–1977 mängis Lill Ehitaja meeskonnas.
Lill oli Kalevi korvpallikooli rajamise mõtte algatajaid ja Jüri korvpalliklubi asutajaid, Kalevi auliige on ta 1997. aastast.
Borštši
Borštši on mitme asula nimi:
Eukleides Megarast
pisi|Portree Megara Eukleidesest Eukleides Megarast (kreeka Εὐκλείδης; 5.–4. sajand eKr) oli vanakreeka filosoof, kes oli tõenäoliselt pärit Megara linnast Atikas.
Eukleides oli Sokratese õpilane, kes viibis Sokratese surma juures ning pakkus pärast seda sokraatikutele, sealhulgas Platonile, varju türannide viha eest. Lisaks Sokratesele oli ta oluliselt mõjutatud Parmenidesest ning nendest kahest lähtudes lõi ta filosoofia, milles sokraatiline hüve idee ühendati eleaatide püsiva ning muutumatu ühtsuse ideega (vanakreeka keeles: "ἓν τὸ ἀγαθὸν"). Selle filosoofia kohaselt ei eksisteeri midagi, mis on headuse ideega vastuolus.
Eukleides oli Megara koolkonna asutaja ning Eubulidese, Ichthyase , Kleinomachose ja Korintose Thrasymachose õpetaja.
Eukleides kirjutas Diogenes Laertiose andmetel kuus dialoogi: "Lamprias", "Aischines", "Foiniiklane", "Kriton", "Alkibiades" ja "Armastusest". Paraku pole ükski nendest dialoogidest teadaolevalt säilinud. Peamiseks allikaks Megara Eukleidese filosoofia kohta on Diogenes Laertiose lühike ülevaade "Väljapaistvate filosoofide eludest, õpetustest ja ütlustest" II raamatus.
Montaldo Scarampi
Montaldo Scarampi on vald Itaalias Piemonte maakonnas Asti provintsis.
Montaldo Scarampis asuvad Forni ja Sant'Antonio asulad.
Vilki
Vilki on küla (skrajciems ehk hajaküla) Lätis Alūksne piirkonnas Zeltiņi vallas. Vilki asub valla idaosas merepinnast 175 meetri kõrgusel Vilki mäest (177,9 m) läänes. Küla jääb valla keskusest Zeltiņist 6, piirkonna keskusest Alūksnest 24 ja Riiast 193 kilomeetri kaugusele.
Aastal 2007 oli külas 6 elanikku.
Satelliitnavigatsioon
pisi|Orbiidil liikuvad satelliidid, mis aitavad navigeerida Satelliitnavigatsioon on raadionavigatsioon, mille korral navigatsioonisignaali edastavad raadiomajakad paiknevad ümber Maa tiirlevatel tehiskaaslastel ‒ satelliitidel.
Esimene satelliitnavigatsioonisüsteem loodi 1967. aastal USAs mereväe tarbeks. Alates 1995. aastast on üldkasutuses Ameerika Ühendriikide ülemaailmne asukoha määramise süsteem GPS. Alates 2011, aastast on globaalselt kasutatav ka Vene Föderatsiooni süsteem GLONASS, 2020. aastal on kavas täisvalmiduses käiku anda Euroopa Liidu ülemaailmne süsteem Galileo ja Hiina Rahvavabariigi BeiDou.
Mitmes riigis (India, Jaapan, Prantsusmaa) on kasutusel piirkondliku ulatusega satelliitnavigatsioonisüsteemid.
Männik
pisi|Männik Eestis pisi|Männik [[Meenikunno maastikukaitsealal]] pisi|Eesti männikute levikukaart (rohelisega) pisi|Männik talvel, Seidla kandis 2017. aastal. Männik ehk männimets on mets, kus valdav puu on mänd (Eestis harilik mänd).
Tarvo Villomann
Tarvo Villomann (sündinud 22. juunil 1940 Tallinnas) on eesti spordiajakirjanik.
Ta lõpetas 1958. aastal Tallinna 2. Keskkooli ja 1963. aastal Tallinna Pedagoogilise Instituudi, kus oli õppinud kehakultuuri.
Villomann harrastas õpetaja Harri Templi ja koolivend Enno Karrisoo innustusel pallimänge, 1954. aastast peamiselt Heino Kruusi juhendamisel korvpalli.
Ta on mänginud Tallinna Pedagoogilise Instituudi, Tallinna Kalevi ja seenioride meeskonnas. 1997. aastal võitis ta seenioride maailmamängudel meeskondliku pronks- ja 2002. aastal kuldmedali.
Hiljem on ta spordisaadete režissöörina teinud tööd teistelegi kanalitele.
Ta on kuulunud Jalgrattaspordiföderatsiooni (1976–1992), Korvpalliföderatsiooni (1983–1986) ja Spordiajakirjanike Föderatsiooni juhatusse. Aastatel 1994–1999 oli ta Kalevi Veteranide Ühenduse aseesimees.
Wirdum
Wirdum on vald Saksamaal Alam-Saksi liidumaal Aurichi kreisis.
Valla pindala on 14,94 km². 31. detsembril 2015 elas seal 1057 inimest.
Kuulub valdade ühendusse Samtgemeinde Brookmerland.
Şamaxı astrofüüsikaobservatoorium
pisi|Vaade observatooriumile pisi|Şamaxı observatoorium Aserbaidžaani [[postmark|postmargil]] Şamaxı Naşīr ad-Dīn Ţūsī nimeline astrofüüsikaobservatoorium (aserbaidžaani keeles Nəsirəddin Tusi adına Şamaxı Astrofizika Rəsədxanası) on observatoorium Aserbaidžaanis umbes 144 km kaugusel Bakuust loodes ja 22 km Şamaxıst põhja pool.
Observatoorium asub Kaukasuse kaguosas Pirqulu mäe kirdenõlval 1435 meetri kõrgusel merepinnast. Observatooriumi geograafilised koordinaadid on.
Şamaxı astrofüüsikaobservatooriumi haldab Aserbaidžaani Rahvuslik Teaduste Akadeemia füüsika instituut.
Selgeid päevi on aastas 150–180. Kõige paremad vaatluskuud on detsember, jaanuar, juuli ja august.
Ajalugu
Observatooriumi ehitamist alustati 1958. aastal ja see avati ametlikult 13. jaanuaril 1960. Üks selle rajamise algatajaid oli keemik ja tollane Aserbaidžaani NSV Teaduste Akadeemia president Yusif Məmmədəliyev.
Aastal 1991 sai observatoorium keskaegse pärsia õpetlase Naşīr ad-Dīn Ţūsī nime. Asutuse juurde rajati töötajate jaoks Pirqulu asula.
Teleskoobid
Suurim teleskoop on Saksamaal toodetud kahemeetrise peegliga teleskoop. See võeti kasutusele 1966. aastal ja see oli Lõuna-Kaukaasia esimene suur teleskoop. Lisaks on kasutusel väiksemad teleskoobid:
Tähtpäevade määramine
Şamaxı observatoorium on rahva seas tuntud pühade ja tähtpäevade täpse aja määrajana. Üks aserbaidžaanlaste olulisemaid pühi on novruz bayramı, kevadine pööripäev. Kevade alguse täpse hetke teatab meediale Şamaxı observatoorium.
Observatooriumi töötajad
Şamaxı observatooriumis töötab umbes 150 inimest, neist umbes 55 on teadlased.
Observatooriumi esimene direktor oli Hacıbəy Sultanov. Alates 1997. aastast juhib observatooriumi Əyyub Quliyev.
Meir Kessler
Meir Kessler (Heebrea: מאיר קסלר, sündinud Bnei Brak, Iisrael) on Iisraeli vaimulik ja rabi  aastast 1996.
Şamaxı astrofüüsikaobservatoorium
Observatooriumi töötajad
Tuntud teadlastest on Şamaxıs töötanud teiste seas astrofüüsik Nadir İbrahimov.
Upgant-Schott
Upgant-Schott on vald Saksamaal Alam-Saksi liidumaal Aurichi kreisis.
Valla pindala on 24,78 km². 31. detsembril 2015 elas seal 3845 inimest.
Kuulub valdade ühendusse Samtgemeinde Brookmerland.
Nime päritolu
Upgant-Schotti on kirjalikult esmamainitud 945. aastal kui Cuppargent Fulda kloostri rahaliste vahendite registris. Nimi Upgant viitab tõenäoliselt väikesele ojale nimega Gant, mille voolus on erinevate teooriate teema. Näiteks võis see tulla Siegelsumist (1969. aastal liidendatud küla) Bollandswateri kaudu Schottjer Grodest läänes Abelitzi jõkke; kuid see võis tulla ka rabast, mis asub Upgantist idas ja on sama, mis tänapäeva Upganter Zugschloot. Seda toetab sõna Upgant (idafriisi: up de Gant, saksa: auf/über der Gant s.t. Ganti kohal või peal). Sõna Schott tuleb alamsaksa sõnast scheten ("viskama"). Kraavist väljavisatud pinnas toimis mingi muldkehana piki kallast ja varem kutsuti seda Schott.
Montafia
Montafia on vald Itaalias Piemonte maakonnas Asti provintsis.
Montafia kõrgus merepinnast on keskmiselt 267 meetrit. Asustus­tihedus on keskmiselt inimest ruutkilomeetri kohta.
Montafias asuvad Bagnasco, Valdelserro, Vignole ja Zolfo asulad.
Gallaruse kabel
Gallaruse kabel (iiri keeles Séipéilín Ghallarais, inglise keeles Gallarus Oratory) on kivist kabel Dingle'i poolsaarel Kerry krahvkonnas Iirimaal. Seda on peetud varakristlikuks kivikirikuks (Charles Smith, 1756), 12. sajandi romaani ehitiseks (arheoloog Peter Harbison, 1970) ja palverändurite varjupaigaks (Peter Harbison, 1990. aastad).
Arhitektuur
Kabel on ehitatud suurtest tahutud kividest punasest siluri liivakivist. Ehitise 1756. aastal avastanud Charles Smith kirjeldas materjali kui pruuni looduskivi, murtud mereranniku kaljudest, kergesti töödeldavat ja väga vastupidavat. Kivid on töödeldud igast küljest ja nii, et need sobivad müüris üksteisega laitmatult kokku.
Ehitis näib olevat laotud mördita, kuid on leitud märke mördi kasutamisest vähemalt müüritise sees, kui ka välisseinal kivide vahelist mörti ei näe.
Kabel meenutab kujult kummuli pööratud paati ja siseruum on kaetud pseudovõlviga. Kivid on laotud igal uuel real väikese sammu võrra seespool ja seintes asetsevad nad väikese nurga all, nii et kivide välisserv asetseb madalamal kui siseserv. See võimaldab vihmavee äravoolu välisseina suunas. Sama ladumistehnikat on kasutatud ka ümarhüttides (clochán) Dingle'i poolsaare külades.
Solca
Solca (saksa keeles Solka, poola keeles Solka, ungari keeles Szolka) on linn Rumeenias Suceava maakonnas. Linn asub ajaloolises Bukoviina piirkonnas, maakonnakeskusest Suceavast ligikaudu 32 km läänes.
Solca on Suceava maakonna kõige väiksema elanike arvuga linn.
Linnaõigused sai Solca 1926. aastal.
Fonid
Fonid või Fon nu on Lääne-Aafrikas, Beninis ja edela Nigeerias peamine etniline ning ligvistiline grupp, koosnedes üle 3,5 miljonist inimesest. Lõuna Beninis räägitavatest keeltest peamine on Gbe keelte hulka kuuluv foni keel. Fonid arvatakse pärinevat Tadost, Benini piiri lähedal kagu Togos asuvast külast. Enamik fone elab tänapäeval külades ja väikelinnades, mudast seinte ja lainelisest plekist katustega majades. Fonide ehitatud linnade hulka kuuluvad ajalooline Dahomee pealinn Abomey ja Orjarannikul asuv Ouidah. Need linnad olid orjakaubanduse ühed peamised keskpunktid.
Asuala
Enamus fone elab Ida-Beninis ja Edela-Nigeerias Benini-Nigeeria piiri lähedastel aladel.
Päritolu
Fonide suuliselt edasiantud pärimuse järgi on Benini fonid aja ' de järeltulijad. Fonide suulise pärimuse kohaselt emigreerusid 12.-13. sajandi paiku mõned ajad, kes ise olid pärit Kagu-Togo külast Tadost ja Mono Jõe äärest, ida poolsetele aladele, mis on praegune Benin, ja lõid seal Allada linna. Hiljem moodustasid Allada ajad uue riigi: Suure Ardra, kus kuningad valitsesid järgides küla vanemate juhiseid ja nõuandeid. Allada oli Suure Ardra pealinnaks.
Aasta 1625 paiku olevat tekkinud aga kuninga kolme poja vahel vaidlus, et kes nendest pärib isa trooni. Selle dispuudi tulemusel jagunes kuningriik kolmeks osaks: üks vend, Kokpon, püüdis säilitada Suurt Ardrat. Teine vend, Do-Aklin, rajas Abomey linna ja kolmas, Te-Agdanlin, rajas Ajatche linna või Väikse Ardra (kutsutakse portugali kaupmeeste järgi, kes seal kauplesid ka Porto-Novo'ks). Ajad, kes elasid Abomey's, segunesid aeglaselt kohalike hõimudega, mille tulemusel olevatki tekkinud "fonid".
Lincolni maakond (Washington)
Lincolni maakond (Lincoln County) on maakond USA-s Washingtoni osariigis.
Maakonna halduskeskus ja suurim linn on Davenport.
Maakonna pindala on 6061 km², millest 75 km² moodustab veepindala.
Elanike arv oli 2010. aasta rahvaloenduse järgi 10 570. Aastal 2000 oli elanike arv 10 184.
Maksim Tšudinov
Maksim Valerjevitš Tšudinov (vene keeles Максим Валерьевич Чудинов; sündinud 25. märtsil 1990 Tšerepovetsis) on Venemaa jäähokimängija, kes mängib kaitsjana KHL-i klubis Omski Avangard.